Karin Fossum

Karin Fossum (tidligere Karin Mathisen; født 6. november 1954 i Sandefjord) er en norsk forfatter. Hun er mest kjent som krimforfatter. 

 Forfatterskap 

 Diktsamlinger 
Hun debuterte i 1974 med diktsamlingen Kanskje i morgen, som hun fikk Tarjei Vesaas' debutantpris for. Hun har også senere i forfatterskapet gitt ut diktsamlinger. 

 Kriminalromaner 

 Konrad Sejer-bøkene 
Karin Fossums kriminalromaner hadde i en årrekke etterforskeren Konrad Sejer i hovedrollen. Per 2024 har hun utgitt 15 romaner om sakene han løser:

 1995: Evas øye
 1996: Se deg ikke tilbake!
 1997: Den som frykter ulven
 1998: Djevelen holder lyset
 2000: Elskede Poona
 2002: Svarte sekunder
 2004: Drapet på Harriet Krohn
 2007: Den som elsker noe annet
 2008: Den onde viljen
 2009: Varsleren
 2013: Carmen Zita og døden
 2014: Helvetesilden
 2016: Hviskeren
 2018: Formørkelsen
 2020: Bakom synger døden

Hun fikk Brageprisen for Elskede Poona. Den ble også kåret til Norges beste kriminalroman gjennom tidene i Dagbladet i 2009. Flere av disse romanene har blitt filmatisert.

 Eddie Feber-bøkene 
Etter mange bøker med Konrad Sejer i hovedrollen, startet Karin Fossum en nye serie krimbøker med Eddie Feber som etterforsker. Høsten 2024 ga hun ut den fjerde Feber-boken, med tittelen I begynnelsen var mørket.

 2022: Drepende drage Angrende hund
 2022: Natteløperen
 2023: Farvel, Farah Diba
 2024: I begynnelsen var mørket
 2025: Kom hjem, Amadou

 Andre romaner og noveller 
I tillegg til krimbøkene har Fossum skrevet novellesamlingene I et annet lys (1992) og Søylen (1994), og romanene De gales hus (1999), Jonas Eckel (2002) og Natt til fjerde november (2003). De gales hus er en roman fra innsiden av en psykiatrisk institusjon, mens Jonas Eckel handler om en litt spesiell mann og det litt spesielle forholdet han har til en kvinne. Natt til fjerde november handler om et foreldrepar som må leve i uvisshet når datteren plutselig forsvinner.

 Oversettelser og utenlandske priser 
Fossums bøker er oversatt til 25 språk, og er belønnet med en rekke priser. I 2005 var den engelske oversettelsen av Elskede Poona «runner up» i konkurransen om britiske Crime Writers' Associations Gold Dagger-pris. Djevelen holder lyset (oversatt som When the Devil Holds the Candle) vant i 2007 The Gumshoe Award for beste europeiske kriminalroman utgitt i USA i foregående år. I 2008 ble Elskede Poona (oversatt som The Indian Bride) tildelt Los Angeles Times Book Prize, i klassen Mystery/Thriller for foregående år.  

 Festskrift til Fossum 
I 2014 ga Fossums forlag Cappelen Damm ut et festskrift i anledning Karin Fossums 60-årsdag og 40-årsjubileet for hennes debutbok. Hun ble utpekt som festivalforfatter på Krimfestivalen samme år.

 Bibliografi 
 1974: Kanskje i morgen (dikt)
 1978: Med ansiktet i skyggen (dikt)
 1992: I et annet lys (noveller)
 1994: Søylen (noveller)
 1995: Evas øye (kriminalroman) ISBN 978-82-02-60257-4
 1996: Se deg ikke tilbake! (kriminalroman)
 1997: Den som frykter ulven (kriminalroman)
 1998: Djevelen holder lyset – kriminalroman () ISBN 978-82-02-60260-4
 1999: De gales hus (roman)
 2000: Elskede Poona (kriminalroman)
 2002: Svarte sekunder (kriminalroman)
 2002: Jonas Eckel (roman)
 2003: Natt til fjerde november (roman)
 2004: Drapet på Harriet Krohn (kriminalroman)
 2006: Brudd (roman)
 2007: Den som elsker noe annet (kriminalroman)
 2008: Den onde viljen (kriminalroman)
 2009: Varsleren (kriminalroman)
 2011: Jeg kan se i mørket (kriminalroman)
 2012: Natten er et annet land (dikt)
 2013: Carmen Zita og døden (kriminalroman)
 2014: Helvetesilden (kriminalroman)
 2014: En mørk fløytetone: festskrift til Karin Fossum – essays, Cappelen Damm
 2015: Vi som er døde (diktsamling), Cappelen Damm
 2016: Hviskeren (kriminalroman)
 2018: Formørkelsen (kriminalroman) ISBN 978-82-02-62217-6
 2021: Bakom synger døden (kriminalroman)
 2021: Drepende drage Angrende hund (kriminalroman)
 2022: Natteløperen (kriminalroman)
 2023: Farvel, Farah Diba (kriminalroman), Cappelen Damm
 2024: I begynnelsen var mørket (kriminalroman), Cappelen Damm
 2025: Kom hjem, Amadou (kriminalroman), Cappelen Damm

 Priser 
 Tarjei Vesaas' debutantpris 1974, for Kanskje i morgen
 Rivertonprisen 1996, for Se deg ikke tilbake!
 Glassnøkkelen (litteraturpris) 1997, for Se deg ikke tilbake!
 Bokhandlerprisen 1997, for Den som frykter ulven
 Brageprisen 2000, for Elskede Poona
 The Martin Beck Award 2002, for Svarte sekunder
 Cappelenprisen 2003
 The Gumshoe Award for beste europeiske krimroman 2007, for When the Devil Holds the Candle (Når djevelen holder lyset)
 Los Angeles Times Book Prize i kategorien Mystery/Thriller for 2007 utdelt i 2008, for Elskede Poona (oversatt som The Indian Bride)
 Amalie Skram-prisen, 2013, for hele forfatterskapet.
 Rivertonprisen 2014
 Bøkekrimprisen 2021

 Referanser 

 Kilder 
 Presentasjon av Karin Fossum i Forfatterkatalogen på Forfattersentrums nettsider

 Eksterne lenker 



  NRK: Lyd og video med Karin Fossum
  Karin Fossum  i Cappelen Damm Forlag
  Karin Fossum hos Harcourt Books, hennes amerikanske forlag. Interview
  Karin Fossum i NRK Forfatter
  Karin Fossum i Dagbladet Forfatter
  Karin Fossum hos schwedenkrimi.de
  Karin Fossum hos krimicouch.de
  Digitaliserte bøker av Fossum og om Fossum hos Nasjonalbiblioteket.

Kategori:Norske romanforfattere
Kategori:Norske krimforfattere
Kategori:Norske lyrikere
Kategori:Vinnere av Tarjei Vesaas' debutantpris
Kategori:Vinnere av Rivertonprisen
Kategori:Vinnere av Glassnøkkelen
Kategori:Vinnere av Bokhandlerprisen
Kategori:Vinnere av Cappelenprisen
Kategori:Vinnere av Amalie Skram-prisen
Kategori:Vinnere av Brageprisen
Kategori:Personer fra Sandefjord kommune